Els dies 16 i 17 de novembre de 2017 va tenir lloc la Jornada de Commemoració del Xè Aniversari de la Comissió de Relacions Internacionals del Consell Interuniversitari de Catalunya al Palau Centelles de Barcelona.
L'esdeveniment, que tenia com a lema "Noves solucions per a nous reptes" en la internacionalització de l'educació superior, es va estructurar en set sessions, una taula rodona i una conferència, totes elles centrades en el concepte transversal de la internacionalització però emfatitzant en els estudiants, els models organitzatius i les estratègies institucionals.
Les jornades van comptar amb la participació d'experts d'arreu del món i hi va assistir més d'un centenar de persones.
La Comissió de Relacions Internacionals va néixer el 2007 amb l'objectiu d'impulsar la internacionalització del sistema universitari català a través de polítiques d'integració per a estudiants, actuacions conjuntes de les universitats arreu i ofertes de perfeccionament acadèmic per a estudiants i investigadors estrangers.
Aquest curs 2017-2018 el sistema universitari català ofereix més de cent titulacions amb docència exclusiva en anglès i en el període 2013-2016 quatre de cada deu estudiants de màster provenia d'una universitat estrangera.
Podeu accedir a la documentació següent:
Repensem la internacionalització: Definicions i tendències, a càrrec de la senyora Fiona Hunter, directora associada del Centre for Higher Education Internationalisation (CHEI) a la Universitat Catòlica del Sacro Cuore de Milan.
Taula rodona: El significat de la internacionalització de la universitat com a projecte institucional integrat
La internacionalització de les universitats: tendències, limitacions i propostes, a càrrec del senyor Josep Maria Vilalta, secretari executiu de l'Associació Catalana d'Universitats Públiques (ACUP).
Suport a les polítiques d'internacionalització a l'Agència de Gestió d'Ajuts Universitaris i de Recerca (AGAUR), a càrrec del senyor Jordi Mas, director executiu de l'AGAUR.
La internacionalització de la gestió, a càrrec de la senyora Dora Longoni, directora del Servei de Projectes Internacionals al Politecnico de Milano.
Sessió 1: Internacionalització de l'oferta, reclutament i admissió d'estudiants internacionals
La internacionalització de l'oferta acadèmica del sistema universitari català, a càrrec del senyor Josep Pallarès, director general d'Universitats de la Generalitat de Catalunya.
Eines per millorar la selecció d'estudiants internacionals al màster: Mastermind Europe, a càrrec de la senyora Alícia Betts, directora de Projectes de l'ACUP.
La integració en la gestió: la necessitat de sistemes integrats d'informació al Politecnico de Milano, a càrrec de la senyora Dora Longoni, directora de Projectes Internacionals al Politecnico de Milano.
Sessió 2: El cicle de vida dels estudiants internacionals
Com millorar el sentiment de pertinença dels estudiants a les seves institucions mare, a càrrec de la senyora Gretchen Dobson, vicepresidenta d'Antics Alumnes i Serveis de Postgrau de l'Academic Assembley.
Diplomàcia pública i educació superior.
La construcció institucional de xarxes, a càrrec de la senyora Sandra Rincon, presidenta de la Xarxa Holandesa d' Alumni, Universitat de Tilburg.
Mobilitat internacional i impacte en la empleabilitat, a càrrec del senyor Joao Bacelar, director executiu de l'European University Foundation.
Sessió 3: Eines per al funcionament de xarxes d'alumni, a càrrec del senyor Jean Hamon, de Hivebrite.
Sessió 4: Estratègies d'internacionalització de la Secretaria d'Universitats i Recerca, a càrrec de la senyora Montserrat Daban, directora de Relacions Internacionals de la Secretaria d'Universitats i Recerca.
Sessió 5: Models universitaris i estratègies d'internacionalització
Laboratoris per la internacionalització: Barcelona International Summer School i Global Studies a la Universitat Pompeu Fabra (UPF), a càrrec de la senyora Sara López, directora de Relacions Internacionals de la UPF.
Iniciatives per a la internacionalització de la Universitat de Girona (UdG), a càrrec de la senyora Laura Ripoll, directora de Relacions Internacionals de la UdG.
Eines per a implementar la internacionalització a casa.
El cas de la URV, a càrrec de la senyora Marina Casals, cap del Centre Internacional de la URV.
La proposta de la Universitat Oberta de Catalunya (UOC) com a universitat global, a càrrec de la senyora Pastora Martínez, vicerectora de Globalització i Cooperació de la UOC.
Sessió 6: Acollida i serveis de suport als estudiants internacionals
El projecte "Onboarding" per a l'acollida d'estudiants internacionals a la Universitat Politècnica de Catalunya, a càrrec de la senyora Helena Martínez, directora de Relacions Institucionals i Internacionals de la UPC.
Com connectar les experiències Erasmus i els reptes interculturals, a càrrec del senyor Àngel Raluy de la UVIC-UCC.
El projecte Ambaixadors EPSO-UNICAT: oportunitats laborals i de pràctiques internacionals a les institucions europees, a càrrec de la senyora Pia Moret, cap de l'Oficina del Consell Interuniversitari de Catalunya.